ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՄԱՐՏԻ 9–Ի

N 340-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

|  |  |
| --- | --- |
| 1. | **Անհրաժեշտություն** |
|  | «Հայաստանի Հանրապետության Տավուշի մարզի Դովեղ գյուղական համայնքի վարչական սահմանների նկարագիրը հաստատելու և Դովեղի գյուղական համայնքի վարչական սահմաններում գտնվող` պետական սեփականություն հանդիսացող հողամասերն անհատույց սեփականության իրավունքով համայնքին փոխանցելու մասին» Հայաստանի Հանրապետության կառավարության 2006 թվականի մարտի 9-ի N 340-Ն որոշման մեջ նախատեսվող փոփոխությունները պայմանանավորված են նրանով, որ որոշմամբ 11-027-0015-0002 ծածկագրում 0.34 հա հողամասը հանդիսանում է պետական սեփականություն, մինչդեռ նշված հողամասում առկա շինությունը ՀՀ կառավարության 14.09.1997թ. թիվ 51 որոշման համաձայն հանդիսանում է համայնքային սեփականություն՝ որպես նախադպրոցական հիմնարկ:  Շինությունը հանդիսանում է Նոյեմբերյան համայնքի (մինչև համայնքների խոշորացումը` Դովեղ համայնքի) սեփականությունը: Նախադպրոցական հիմնարկը 1994 թվականից ինքնակամ բնակեցվել է կացարանի կարիք ունեցող ընտանիքների կողմից, որոնք լինելով ծանր սոցիալական պայմաններում հնարավորություն չեն ունեցել գնել կամ կառուցել նոր տներ և ստիպված են եղել սահմանամերձ գյուղի ռմբակոծություններից ավերված իրենց տներից վերաբնակվել նշված նախադպրոցական հիմնարկի շենքում: Նշված շենքը բնակեցված է 6 /վեց/ ընտանիքով: Ընտանիքները ավելացել են, նույն շինությունում ծնված երեխաներից շատերը արդեն իրենք ունեն երեխաներ: Բնակչության ընդհանուր թիվը կազմում է 30 հոգի:  Անշարժ գույքը չի ստացել պետական գրանցում, քանի որ առաջացել է շենքի և դրանով ծանրաբեռնված հողամասի սեփականության սուբյեկտների անհամապատասխանություն՝ մասնավորապես հողամասը հանդիսանում է պետական նշանակության հող, իսկ շինությունը՝ համայնքային նշանակության գույք: Անհրաժեշտ է վերացնել նշված անհամապատասխանությունը, որի համար հարկավոր է Դովեղի «նախադպրոցական հիմնարկի շենք>> բառերը փոփոխել «բնակելի շենք>> բառերով՝ որով կապահովվի պետական գրանցման իրականացնելու գործընթացը: Ամբողջական գույքի նկատմամբ պետական գրանցումը հնարավորություն կնձեռնի շինության առանձին հատվածները հատկացնել նշված ընտանիքներին: Պետական գրանցման գործընթացը կնձեռնի սահմանամերձ բնակավայրում ապրող ընտանիքների ապրելակրեպը ավելի բարեկեցիկ դարձնելուն՝ մասնավորապես հնարավորություն կստեղծվի գազաֆիկացնել շենքը: Հարկ է նշել,որ գազաֆիկացման համար մատակարար հիմնարկը ընտանիքներից պահանջում է սեփականության վկայական: Նոյեմբերյան համայնքի կարևորագույն խնդիրներից է համարվում սահմանամերձ բնակավայրերից արտագաղթի կանխումը, որի համար անհրաժեշտ է բարձրացնել բնակչության բարեկեցությունը՝ խորապես գիտակցելով, որ հայրենիքը սկսվում է սահմանից: |
| 2. | **Ընթացիկ իրավիճակը և խնդիրներ** |
|  | Նոյեմբերյան համայնքի Դովեղ բնակավայրում գտնվող Նախադպրոցական հիմնարկի շենքը կառուցվել է համայնքին չփոխանցված, պետական սեփականություն հանդիսացող հողամասի վրա: Նշված շենքը ամբողջությամբ բնակեցված է ընտանիքներով, ովքեր 1990-ական թվականների պատերազմական գործողությունների հետևանքով մնացել էին անօթևան: Շենքը հանդիսանում է Դովեղ բնակավայրի սեփականություն՝ հիմք ՀՀ կառավարության 14 մարտի 1997 թվականի թիվ 51 որոշում: Նշված շինության տանիքի ներքո բնակվում է 30 մարդ:  Անշարժ գույքը չի ստացել պետական գրանցում, քանի որ առաջացել է շենքի և դրանով ծանրաբեռնված հողամասի սեփականության սուբյեկտների անհամապատասխանություն: Շենքը պետական գրանցման ներկայացնելու համար անհրաժեշտ է վերացնել սեփականության սուբյեկտների անհամապատասխանությունը: |
| 3. | **Տվյալ բնագավառում իրականացվող քաղաքականությունը** |
|  | Հողամասի նպատակային և արդյունավետ օգտագործում, շենքի և դրանով ծանրաբեռնված հողամասի նշանակությունների և սեփականության սուբյեկտների համապատասխանեցում |
| 4. | **Կարգավորման նպատակը և բնույթը** |
|  | ՀՀ կառավարության որոշման նախագծի ընդունումը հնարավորություն կընձեռի Նոյեմբերյան համայնքի Դովեղ բնակավայրի վարչական տարածքում գտնվող պետական սեփականություն հանդիսացող ընդհանուր 0.34 հա մակերեսով հողամասից 0.23 հա մակերեսով հողամասը փոխանցել համայնքին՝ որպես համայնքային սեփականություն, որից հետո կկատարվի իրավունքի պետական գրանցում ամբողջական գույքի նկատմամբ: Այսպիսով հնարավորություն կստեղծվի նշյալ շենքում բնակվող բնակիչներին հատկացնել իրենց իսկ կողմից զբաղեցված շինության առանձին հատվածները: |
| 5. | **Նախագծի մշակման գործընթացում ներգրավված ինստիտուտները և անձիք** |
|  | ՀՀ Տավուշի մարզպետարան, Նոյեմբերյան համայնքապետարան |
| 6. | **Ակնկալվող արդյունքը** |
|  | ՀՀ կառավարության որոշման նախագծի ընդունումը կնպաստի մեկ միասնական գույքի նկատմամբ սեփականության իրավունքի պետական գրանցման իրականացմանը՝ շենքում բնակվող ընտանիքներին իրենց կողմից զբաղեցված տարածքները օրենքով սահմանված կարգով  հատկացնելու նպատակով: |
| 7. | **Այլ տեղեկություններ (եթե այդպիսիք առկա են) - չկան** |

**Տ Ե Ղ Ե Կ Ա Ն Ք**

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՄԱՐՏԻ 9–Ի

N 340-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

|  |  |
| --- | --- |
| **1.** | **ՀՀ կառավարության որոշման նախագծի ընդունումից հետո այլ իրավական ակտերի ընդունման կամ գործող իրավական ակտերում փոփոխություններ կատարելու մասին:** |
|  | «Հայաստանի Հանրապետության կառավարության 2006 թվականի մարտի 9-ի թիվ 340-ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի ընդունումը նոր իրավական ակտեր ընդունելու կամ գործող իրավական ակտերում փոփոխություններ կատարելու անհրաժեշտություն չի առաջացնում: |
| **2.** | **Տեղեկանք ծախսերի և եկամուտների մասին** |
|  | «Հայաստանի Հանրապետության կառավարության 2006 թվականի մարտի 9-ի թիվ 340-ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի ընդունումըպետական բյուջեում ծախսերի և եկամուտների ավելացում կամ նվազեցում չի առաջացնում: |